เอริช ฮาร์ทมัน

เอริช อัลเฟรท ฮาร์ทมัน (; 19 เมษายน ค.ศ. 1922 – 20 กันยายน ค.ศ. 1993) เป็นนักบินรบชาวเยอรมันในช่วงสงครามโลกครั้งที่สอง และเป็นเสืออากาศที่ประสบความสำเร็จมากที่สุดในประวัติศาสตร์ของการสงครามทางอากาศ เขาบินสู่ปฏิบัติภารกิจต่อสู้ 1,404 ครั้ง และเข้าร่วมการต่อสู้ทางอากาศในโอกาสแยก 825 ครั้ง เขาได้รับเครดิตในการยิงอากาศยานฝ่ายสัมพันธมิตร 352 ลำ ประกอบด้วยโซเวียต 350 ลำ และอเมริกันสองลำ—ขณะเป็นทหารร่วมกับลุฟท์วัฟเฟอ ในช่วงที่เขารับราชการ ฮาร์ทมันได้บังคับให้คู่ต่อสู้ต้องลงสู่พื้นดินอย่างกระทันหัน 16 ครั้ง เนื่องจากความเสียหายที่ได้รับจากส่วนต่าง ๆ ของเครื่องบินข้าศึกที่เขาเพิ่งยิงหรือกลไกล้มเหลว

ฮาร์ทมันเป็นนักบินเครื่องร่อนก่อนสงคราม ซึ่งได้เข้าร่วมลุฟท์วัฟเฟอในปี ค.ศ. 1940 และสำเร็จการฝึกอบรมนักบินรบในปี ค.ศ. 1942 เขาถูกส่งไปยังกองบินทหารผ่านศึกยาคท์เกอชวาเดอร์ 52 (ย็อทเก 52) ทางแนวรบด้านตะวันออก และโชคดีที่อยู่ภายใต้การดูแลของเหล่านักบินรบที่มีประสบการณ์มากที่สุดของกองทัพ ภายใต้การแนะนำของพวกเขา ฮาร์ทมันได้พัฒนายุทธวิธีของเขาอย่างต่อเนื่อง

เมื่อวันที่ 29 ตุลาคม ค.ศ. 1943 เขาได้รับบำเหน็จกางเขนอัศวินแห่งกางเขนเหล็กสำหรับการทำลายอากาศยานข้าศึก 148 ลำ และกางเขนอัศวินแห่งกางเขนเหล็กประดับใบโอ๊กสำหรับการทำลายอากาศยานข้าศึก 202 ลำในวันที่ 2 มีนาคม ค.ศ. 1944 ตามด้วยกางเขนอัศวินแห่งกางเขนเหล็กประดับใบโอ๊กและดาบในสี่เดือนต่อมาสำหรับอากาศยานข้าศึก 268 ลำที่ถูกยิงร่วง และในท้ายที่สุด ฮาร์ทมันได้รับ[[กางเขนอัศวินแห่งกางเขนอัศวินติดใบโอ๊กคาดดาบประดับเพชรเมื่อวันที่ 25 สิงหาคม ค.ศ. 1944 ดังปรารถนา จากการอ้างชัยชนะทางอากาศ 301 ครั้ง ซึ่งในตอนที่ฮาร์ทมันได้รับบำเหน็จนี้  กางเขนอัศวินติดใบโอ๊กคาดดาบ
ประดับเพชร ถือเป็นเครื่องอิสริยาภรณ์ชั้นสูงสุดของเยอรมนีรองจากมหากางเขนเหล็ก

อ้างอิง

บรรณานุกรม

แหล่งข้อมูลอื่น 
 
 

นาซี
นักบินลุฟท์วัฟเฟอ
ทหารในสงครามโลกครั้งที่สอง
ทหารอากาศชาวเยอรมัน
เสืออากาศชาวเยอรมัน
เชลยศึกสงครามโลกครั้งที่สองชาวเยอรมันที่ถูกจับโดยสหภาพโซเวียต
บุคคลจากรัฐบาเดิน-เวือร์ทเทิมแบร์ค